May 31, 2021, 3 months ago 0 Alfred Sant esprima nuqqas ta' qbil mar-regolamenti tal-Premju tal-Letteratura tal-Unjoni Ewropea u talab lill-Kummissjoni Ewropea biex tispjega għaliex kittieba nominati għall-premju jiġu skwalifikati awtomatikament jekk ikunu ġew ippubblikati minn dar tal-pubblikazzjoni ta' partit politiku. F'mistoqsija parlamentari, Alfred Sant iddikjara li l-kundizzjoni li jiġu esklużi kittieba ppubblikati minn djar li huma proprjetà jew huma affiljati ma' partit politiku ma tidhirx fir-regoli ppubblikati fuq is-sit tal-Premju tal-Unjoni Ewropea għal-Letteratura. Alfred Sant talab lill-Kummissjoni Ewropea biex tressaq kopja sħiħa tar-regolamenti stabbiliti u staqsa jekk il-bordijiet nazzjonali għandhomx kompetenza esklussiva meta l-kittieba jkunu magħżula u mbagħad jintgħażlu r-rebbieħa jew jekk bordijiet oħra stabbiliti fi Brussell jew x'imkien ieħor jieħdux sehem fid-deċiżjonijiet. L-għan tal-Premju tal-Unjoni Ewropea għal-Letteratura huwa li tippromwovi ċ-ċirkolazzjoni tal-letteratura fl-Ewropa u li tinkoraġġixxi interess akbar f'xogħlijiet letterarji ġodda fl-Istati Membri. Il-Konsorzju Ewropew responsabbli mit-tmexxija tal-Premju tal-Letteratura tal-Unjoni Ewropea kiteb lill-membru Laburista tal-Parlament Ewropew Alfred Sant u qallu li 'l-pożizzjonament apolitiku tal-premju kien indispensabbli'. Fl-ittra, il-Konsorzju magħmul mill-Kunsill Ewropew tal-Kittieba, il-Federazzjoni tal-Pubblikaturi Ewropej u l-Federazzjoni Ewropea u Internazzjonali tal-Bejjiegħa tal-Kotba, ammetta li r-regola li teskludi l-kittieba tad-djar tal-pubblikazzjoni b'affiljazzjoni politika mhix stipulata b'mod ċar fir-regoli tal- premju. Alfred Sant, kien pront iwieġeb għall-Konsorzju billi qal li l-premju huwa maħsub biex jippremja l-potenzjal letterarju u l-eċċellenza ta' kittieba emerġenti, u dan ikun mifhum f'termini tal-kontenut ppubblikat, mhux f'termini ta' liema djar tal-kotba tippubblikah. Alfred Sant iressaq 123 emenda dwar ir-reżiljenza diġitali tas-settur finanzjarju Bħala rapporteur għall-Grupp tas-Soċjalisti u d-Demokratiċi fil-Parlament Ewropew, Alfred Sant ressaq total ta' 123 emenda għal rapport dwar ir-Reżiljenza Operattiva … Read More L-ebda mod raġonevoli li bih barranin jistgħu jappoġġjaw il-politika Iżraeljania lejn il-Palestinjani – Alfred Sant Il-verità hi li m'għadx hemm mod raġonevoli li bih il-barranin jistgħu jappoġġjaw il-politika Iżraeljani lejn il-Palestinjani u l-UE għandha tistqarr … Read More Il-vuċi tal-konsumaturi għandha tingħata widen fir-reviżjoni tas-settur tal-Assigurazzjoni – Alfred Sant Fid-dibattitu dwar il-futur sostenibbli tas-settur Ewropew tal-Assigurazzjoni, il-vuċi tal-konsumaturi, tal-investituri żgħar u ta' dawk kollha li għandhom polza tal-assigurazzjoni, jinħtieġ … Read More Alfred Sant jesprimi nuqqas ta' qbil dwar ir-regolamenti tal-Premju tal-UE għal-Letteratura Alfred Sant esprima nuqqas ta' qbil mar-regolamenti tal-Premju tal-Letteratura tal-Unjoni Ewropea u talab lill-Kummissjoni Ewropea biex tispjega għaliex kittieba nominati … Read More